Einar Þorsteinsson, oddviti Framsóknar í Reykjavík, segir ekki sjálfgefið að flokkurinn verði í meirihluta í nýrri borgarstjórn. Hann fundar með sínu fólki í kvöld, grasrótinni og þeim sem eru á listanum. Fundurinn hefst klukkan sjö í Framsóknarhúsinu við Hverfisgötu. Réttast sé að meta stöðuna núna og hvort vænlegt sé að mynda meirihluta með þeim flokkum sem hafi stýrt borginni undanfarin ár.
Já við í Framsókn erum að meta stöðuna. Við erum ekki að flýta okkur neitt. Nú er næsta skref að halda fund í kvöld þar sem að við kjörnir borgarfulltrúar ræðum við grasrót flokksins. Það er mikilvægt að eiga gott samtal um þá stöðu sem upp er komin og það er ekki sjálfgefið að við förum í meirihluta með þeim flokkum sem hafa stýrt borginni undnafarin ár. Við þurfum að meta stöðuna og ræða hana opinskátt.
Hann segir mikinn málefnalegan samhljóm milli Framsóknar og margra flokka sem buðu fram. Framsókn útiloki ekki neina flokka.
Flestir flokkar töpuðu fylgi, bæði þeir sem stýra borginni og þeir sem að voru í minnihluta á síðastakjörtímabili. Framsókn fékk mikið fylgi og hefur skýrt umboð til að leiða breytingar í borginni á næsta kjörtímabili sem er að hefjast. Okkar trúnaður er við kjósendur. Við munum stíga þau skref sem þarf til þess að tryggja það að hér verði knúið á um breytingar næstu 4 árin.
Líst ykkur þá betur á að mynda meirihluta með þessum fallna meirihluta heldur en hreinlega að sitja hjá og vera í minnihluta í næstu borgarstjórn? Þetta er nú bara ein af þeim spurningum sem að við þurfum að ræða í kvöld. Ég átta mig á því að þetta er allt pólitískt viðkvæmt. Við þurfum bara að meta stöðuna.
Þetta er samráðsfundur og það er mikilvægt að hann fái að eiga sér stað. Ertu þarna að sækja umboð til að hefja formlegar viðræður við fallna meirihlutann? Ég er einfaldlega að eiga gott samtal við mitt fólk og þar byrjar þetta og svo metum við stöðuna.
Oddviti Framsóknar segir ekki sjálfgefið að flokkurinn verði í meirirhluta í nýrri borgarstjórn. Hann fundar með Framsóknarfólki í kvöld og skoðar hvort rétt sé að hefja formlegar viðræður.